Motorová píla

thumb|Benzínová motorová píla.
thumb|Detail reťaze motorovej píly.
thumb|Odstraňovanie spadnutých kmeňov stromov pomocou motorovej píly.

**Motorová píla** je reťazová píla poháňaná motorom. Môže byť poháňaná benzínovým, elektrickým, alebo pneumatickým motorom. Na rezanie slúži ostrá reťaz, ktorá je umiestnená na vodiacej lište.

## Stručný vývoj motorových píl
Okolo roku 1600 sa používala vo Walese opásavá ručná píla, zložená z voľne nitovaných vzájomne pospájaných článkov. Rezalo sa opásaním okolo dreva a striedavým ťahaním koncov.

* 1826 – patentovaná rezná reťaz
* 1856 – patentovaná reťazová píla
* 1872 – patent mobilnej parnej reťazovej píly
* 1892 – patentovaný princíp dvojtaktného motora
* 1906 – prvé dvojmužné motorové píly v Severnej Amerike (elektrické)
* 1916 – dvojmužná elektrická reťazová píla Sector vo Švédsku
* 1918 –  benzínová reťazová píla v Severnej Amerike
* 1922- dvojmužná elektrická reťazová píla Smolík
* 1925 – dvojmužná benzínová motorová píla Rinco
* 1926 – prvá elektrická píla Stihl
* 1927 – prvá benzínová píla Dolmar
* 1929 – prvá benzínová píla Stihl
* 1935 – odstredivá spojka Stihl
* 1935 – automatické mazanie Stihl
* 1940 – Prvá jednomužná motorová píla Wood Boss
* 1947 – patentovaný hobľovací typ zubu motorovej píly, (J. B. Cox USA)
* 1951 – prvá bezprevodová motorová píla IEL HA na svete
* 1954 -  membránový karburátor
* 1958 - prvá bezprevovodová píla Solo Rex v Európe
* 1959 – prvá motorová píla Husqvarna
* 1964 – antivibračný systém
* 1970 - veľmi ľahké motorové píly a píly pre hobby používanie

## Konštrukcia
Skladá sa z motora, reťaze, vodiacej lišty, spojky, rukoväte a z bezpečnostných prvkov (bezpečnostná brzda, protispínač, protivibračný prvok). Pri jej používaní sa musia používať ochranné prvky ako okuliare a pre veľkú hlučnosť aj chrániče sluchu. Jej používanie je nebezpečné, pretože reťaz je odhalená a môže spôsobiť rozsiahle zranenia až po amputáciu končatiny.

Profesionálne píly pre lesníkov a tesárov sú zvyčajne vybavené spaľovacím motorom, píly pre drobné domáce použitie (hobby), alebo pre špecifické profesionálnej práce používajú elektromotor a sú poháňané z elektrickej siete, alebo akumulátorom. Profesionálne píly majú obsah motora od 50 do cca 130 cm³, píly strednej kategórie (nazývané farmárske) používajú motory s obsahom do 60 cm³. Motorové píly sa ďalej medzi sebou líšia dĺžkou reťazovej lišty, ktorá sa volí podľa zručnosti pracovníka, a požadovanej produktivity práce. Pre bežnú činnosť sa používajú lišty s dĺžkou do 40 cm, práca s dlhšou lištou je už pre neprofesionála únavná a neproduktívna. Medzi najznámejších výrobcov týchto píl patrí Stihl, Husqvarna - Jonsered, Makita - DOLMAR, McCulloch atď.

## Využitie
Motorová píla sa používa najmä v lesníctve na ťažbu dreva, v záhradníctve a stavebníctve (tesárske konštrukcie, krov), ale napríklad aj v umení (rezba motorovou pílou, súťažná forma rýchlorezba - speedcarving), dokonca aj pri opracovávaní sôch z ľadu.

Hasiči používajú motorovú pílu na rezanie drevených predmetov alebo stromov. Využíva sa najmä pri záchranných prácach ako sú víchrice, lavíny a pod. alebo na pomoc pri vytvorení protipožiarnych zábran pri rozsiahlych lesných požiaroch.

## Galéria

Chainsaw chain brake lever.jpg|Brzda, ktorá funguje tak, že ak píla „vyletí“ smerom k tvári, tak zastaví reťaz.
Chainsaw extended handle.jpg|Rukoväť s dvoma spínačmi, pre bezpečnejšie štartovanie motora.
Chainsaw spring mount.jpg|Odpruženie motora pre zníženie vibrácií.


## Pozri aj
* píla

## Referencie

## Iné projekty

## Externé odkazy
* o motorových a elektrických pílach

Kategória:Píly
Kategória:Požiarna ochrana
Kategória:Lesníctvo
Kategória:Záhradnícke nástroje a náradie